ח'ליל אל-חיה

ח'ליל אל-חיה (בערבית: خليل الحية; נולד ב-5 בנובמבר 1960) או בכינויו אבו אוסאמה הוא בכיר בזרוע המדינית של ארגון הטרור חמאס. נבחר למועצה המחוקקת הפלסטינית ב-25 בינואר 2006 כנציג העיר עזה. מתפקד כסגן לראש התנועה ברצועת עזה, יחיא סנוואר, וראש משרד המדיה של חמאס. התגורר בשכונת שג'אעייה במזרח העיר עזה. היה בכלא הישראלי במשך שלוש שנים בשנות התשעים המוקדמות. אל-חיה נולד ברצועת עזה. ב-1983 קיבל תואר ראשון מהאוניברסיטה האסלאמית בעזה, שבה עבד גם כמורה. הצטרף לחמאס במהלך האינתיפאדה הראשונה. השלים תואר שני במדע החדית' מאוניברסיטה בירדן ב-1989 ודוקטורט מ"אוניברסיטת הקוראן הקדוש ומדעי האסלאם" בסודאן ב-1997. שרד כמה ניסיונות התנקשות בעזה במהלך השנים. כמו כן ישראל תקפה את ביתו שבעזה במהלך מבצע שומר החומות ב-2021. בשנה זו הוא מונה לסגנו של מנהיג חמאס בעזה, יחיא סנוואר. אל-חיה נשוי ואב לשבעה ילדים. שבעה או שמונה מקרובי משפחתו, כולל שניים מאחיו, נהרגו על ידי ישראל במהלך 2007. אחד משבעת בניו נהרג בתקיפה אווירית ישראלית שבוצעה בשנת 2008, בעת שפיקד על חטיבה של גדודי עז א-דין אל-קסאם ששיגרה רקטות על ישראל. בן אחר, כלתו, ונכדו נהרגו במתקפה אווירית על ביתו של אל-חיה שבוצעה ביולי 2014 במהלך מבצע צוק איתן. בניגוד ליוזמת הרשות הפלסטינית מספטמבר 2011, הבהיר אל-חיה שחמאס מעוניין לבטל את החלטת החלוקה באו"ם, כי זו באה על חשבון זכויותיהם הלגיטימיות של הפלסטינים, ויש לקדם הקמת מדינה פלסטינית על כל שטח ארץ ישראל המנדטורית. ניסה לקדם בעבר קמפיין דיפלומטי להכרה במדינה פלסטינית כחברה באו"ם בגבולות שלפני 1948. בעצרת לציון 27 שנים להקמת חמאס שהתקיימה במרכז רצועת עזה ב-15 בדצמבר 2014, אמר אל-חיה כי "ההתנגדות הפלסטינית גורשה מלבנון, ולמרבה הצער הרשות הפלסטינית הכירה בהחלטה 242, שנתנה ליהודים את אדמת פלסטין של 1948 – בניסיון לגרום לישראל להיות חלק מהאזור. אנחנו אומרים היום לאומה שלנו ולעמנו, [...], כל מי שחושב שישראל קיימת כדי להישאר שוגה באשליות. [...] הישות המפלצתית הזאת ששמה ישראל מיועדת להיעלם, והיא תוסר". בריאיון ל"ניו יורק טיימס" מנובמבר 2023 אמר כי חמאס ביצעו את מתקפת הפתע על ישראל מאחר שהיה צורך "לשנות את המשוואה הכוללת ולא רק להיכנס לעימות", וכי "מה שהיה יכול לשנות את המשוואה הזאת היה פעולה גדולה. ובלי ספק, היה ידוע שהתגובה לפעולה הגדולה הזאת תהיה משמעותית". הוא הוסיף גם: "הצלחנו לשים את הסוגיה הפלסטינית שוב על השולחן, ועכשיו אף אחד באזור לא מצפה לרגיעה. [....] חמאס, גדודי אל-קסאם וההתנגדות העירו את העולם מהשינה העמוקה שלו והראו שהסוגיה חייבת להישאר על השולחן". על תפקידו של חמאס בשלטון האזרחי ברצועה אמר אל-חיה באותו ריאיון כי "מטרת חמאס היא לא לנהל את עזה ולהביא לה מים, חשמל וכו'. [...] הקרב הזה לא היה כי רצינו דלק או פועלים. הוא לא שאף לשפר את המצב בעזה. הקרב הזה הוא כדי להפוך את המצב לגמרי." ראיון מצולם עם ח'ליל אל-חיה על ה"טירגוט של מנהיגי ההתנגדות", רשת אלג'זיריה, אוגוסט 2014 (צוק איתן) ח'ליל אל-חיה, באתר הזרקור למזרח התיכון Khalil al-Hayya שחר קליימן, נמלט מעזה לפני הטבח בעוטף: הסגן של סינוואר נמצא על הכוונת של צה"ל, באתר ישראל היום, ‏2.1.2024 צה"ל, מבצע שומר החומות - סיכום 15.5, באתר צה"ל, ‏15.5.2021 al-Mughrabi, Nidal (20 במאי 2007). "Israel kills 9; 8 in raid on Hamas official's home". Reuters. אורכב מ-המקור ב-27 ביולי 2014. {{cite news}}: (עזרה) B'Tselem (24 במאי 2007). "B'Tselem calls for criminal investigation into Gaza bombing". Electronic Intifada. {{cite web}}: (עזרה) Barzak, Ibrahim; Karin Laub (28 בפברואר 2008). "Israel kills 20 Palestinians in Gaza". Associated Press. {{cite web}}: (עזרה) "Hamas leader 'thanks God' for son's death". Ynet. 28 בפברואר 2008. {{cite news}}: (עזרה) Beaumont, Peter; Harriet Sherwood (20 ביולי 2014). "'Death and horror' in Gaza as thousands flee Israeli bombardment: Fiercest fighting yet as Israel widens ground offensive and faces accusations of war crimes over rising number of civilian deaths". Guardian (UK). {{cite web}}: (עזרה) "IDF: House of Hamas official targeted in overnight Gaza strikes". Jerusalem Post. 17 ביולי 2014. {{cite news}}: (עזרה) Bannoura, Saed (20 ביולי 2014). "Nine More Palestinians Killed, Medics Targeted Again". IMEMC News. {{cite web}}: (עזרה) Agence-France Presse (18 בספטמבר 2011). "Hamas rejects U.N. bid, saying it compromises 'historical Palestine'". Al Arabiya. נבדק ב-2014-07-20. {{cite news}}: (עזרה) Al Jazeera Mubasher قناة الجزيرة مباشر (2014-12-15), مهرجان بغزة في ذكرى انطلاق حركة حماس, נבדק ב-2024-06-28